**IZVJEŠĆE O RADU OŠ BIJELO BRDO ZA ŠKOLSKU 2015./2016.GODINU**

I. UVJETI RADA

1. OBILJEŽJE ŠKOLSKOG PODRUČJA

 Bijelo Brdo je smješteno uz stari tok rijeke Drave 15 km istočno od Osijeka. Pripada općini Erdut u Osječko-baranjskoj županiji. U selu živi nešto manje od 2000 stanovnika. Osnovna škola se nalazi u samom centru Bijelog Brda. Upisno područje Osnovne škole Bijelo Brdo je isključivo Bijelo Brdo.

2.MATERIJALNI UVJETI

Zgrade škole i sportske dvorane izgrađene su još 1974. g. Svi prostori škole u kojima se odvija nastava u sladu su s Hrvatskim pedagoškim standardom. Pored unutarnjih prostora za potrebe nastave koriste se i vanjski sportski tereni. U suterenu školske zgrade radi i dječji vrtić „Mali princ“ uz minimalnu naknadu za najam prostora. U prošloj školskoj godini poboljšani su uvjeti za izvođenje nastave nabavkom 3 projektora i 4 prijenosna računala. Od prošle školske godine škola je uključena u program e-dnevnika. Za potrebe vođenja e-dnevnika školi su donirani tableti od strane Zajedničkog vijeća općina. Kako to još uvijek nije dovoljno, u narednoj školskoj godini planira se nabavka prijenosnih računala i projektora kako bi svaka od 13 učionica bila opremljena potrebnom informatičkom opremom. Izvršena je i sanacija zidova i stropova sportske dvorane po nalogu sanitarne inspekcije. U planovima investicijskog održavanja za 2017. god. najveći prioritet je zamjena dotrajalog parketa postavljanjem potpuno novog poda u sportskoj dvorani. U proteklom periodu započeti su radovi na sanaciji rasvjete u školskoj zgradi i obnovi mokrih čvorova, a radovi će se nastaviti i u novoj školskoj godini. Učionice i prostorije vrtića smještene na južnoj strani školske zgrade opremljene su klima uređajima.

3. UČITELJSKI KADAR

 U protekloj školskoj godini nastavu je izvodilo ukupno 23 učitelja, 19 zaposlenih na neodređeno radno vrijeme i 4 učitelja na određeno radno vrijeme. Po odlasku Ljubomira Rakića, učitelja matematike i fizike, na radno mjesto učitelja matematike dolazi Radmila Trbović, prof. matematike i informatike, a na radno mjesto učitelja fizike Nikolina Panić, prof. fizike i informatike.U prvom polugodištu, nakon odlaska učiteljice Nikoline Panić na porodiljni dopust, na mjesto učitelja fizike dolazi Nikola Vasilek, prvostupnik elektrotehnike. U drugom polugodištu učiteljica hrvatskog jezika u razrednoj nastavi Snježana Grošelj koristila je pravo rada na pola radnog vremena, a primljena je Ljiljana Stoparić, prof. razredne nastave na radno mjesto učitelja hrvatskog jezika u razrednoj nastavi na pola radnog vremena. Pred kraj nastavne godine na mjesto učiteljice Ljiljane Stoparić dolazi Nataša Vukadinović, dipl. učitelj razredne nastave. U nastavi po primjerenom obliku školovanja, pored učitelja, sudjelovala su i 4 pomoćnika u nastavi za 6 učenika sa poteškoćama u učenju. Na stručnom osposobljavanju za rad bez zasnivanja radnog odnosa pripravnički staž su odrađivala 2 učitelja.

II ORGANIZACIJA RADA

1. PODACI O UČENICIMA, RAZREDNIM ODJELIMA I ORGANIZACIJI NASTAVE

 Nastava se izvodila po Hrvatskom nastavnom planu i programu, po modelu A na srpskom jeziku i ćiriličnom pismu. U 8 razrednih odjela nastavu je pohađalo 118 učenika, prosječno 15 učenika po odjeljenju. Po primjerenom obliku školovanja nastavu je pohađalo 12 učenika, 9 po prilagođenom programu i 3 učenika sa individualiziranim pristupom. Na kraju školske godine svih 118 učenika je pozitivno ocjenjeno. Redovita nastava je organizirana u jednoj smjeni, a u drugoj smjeni se održava dio izborne nastave informatike i njemačkog jezika i izvannastavne aktivnosti.

2. GODIŠNJI KALEDAR RADA ŠKOLE

 Nastava je počela 7. rujna 2015. g. , a završila 10. lipnja 2016. g. Prvo polugodište trajalo je od 7. rujna do 23. prosinca 2015.g. Drugo polugodište trajalo je od 11. siječnja do 10. lipnja 2016.g. Zimski odmor učenika trajao je od 24. prosinca 2015. do 8. siječnja 2016.g., a proljetni odmor od 21. ožujka do 25. ožujka 2016.g. i ljetni odmor učenika počeo je 13. lipnja 2016.g.

III KULTURNA I JAVNA DJELATNOST ŠKOLE

 Organizirane su mnogobrojne manifestacije i priredbe u školi i izvan škole vezane uz državne i nacionalne blagdane i važne datume: doček učenika 1. razreda, dani zahvalnosti za plodove zemlje, priredba za kraj prvog polugodišta i predstojećih božićnih i novogodišnjih blagdana, školska slava Sveti Sava, Maskenbal, Dan škole i oproštaj od učenika 8. razreda. Važne datume i događaje obilježili smo na primjeren način u školi uređenjem panoa i predavanjima za učenike i učitelje. Dan učitelja proslavljen je u Etno kući u Bijelom Brdu.

Povodom Svjetskog dana bijelog štapa u školi je gostovala Gordana Pavić, slijepa pjesnikinja iz Dalja. Obilježen je Međunarodni dan knjižnica održavanjem „ parlaonice-debate“ učenika 7.razreda u školskoj knjižnici na temu „trebamo li knjižnice?“. Djelatnici policije održali su predavanje o vršnjačkom nasilju učenicima 6. razreda. Učenici od 5. Do 8. razreda gledali su projekciju filma „Pan“ u kinu u Portanovi. Učenici 4. razreda bili su najuspješniji u ekološkoj akciji skupljanja plastičnih vrećica organiziranoj od strane komunalnog poduzeća Čvorkovac. U akciji su učestvovali učenici svih škola općine Erdut. Učenici kazališne skupine na njemačkom jeziku, vođeni mentoricom učiteljicom njemačkog jezika, učestvovali su na božićnoj priredbi „ Dezemberfest“ na njemačkom jeziku u HNK Osijek. OŠ Bijelo Brdo bila je domaćin Županijskog stručnog skupa za ravnatelje osnovnih škola OBŽ i Međužupanijskog stručnog skupa vjeroučitelja pravoslavog vjeronauka OBŽ i VSŽ. Predstavu „Sumljivo lice“ u HNK Osijek gledali su učenici 7. i 8. razreda. Pod pokroviteljstvom EU poslanice Biljane Borzan dvoje učenika 8. razeda s učiteljicom hrvatskog jezika posjetili su EU Parlament u Briselu. Predstavnici naše škole i sportske ekipe učenika učestvovale su u proslavama Dana škole u Jagodnjaku i Srpskom Miletiću. Predavači iz Centra za mlade Osijek i Zavoda za zapošljavanje iz Osijeka održali su predavanje iz područja profesionalne orijentacije za učenike 7. i 8. razreda. Predavanje o prevenciji ovisnosti za učenike 8. razreda održali su djelatnici PP Osijek. Naši učenici su u okviru humanitarne akcije „ Osmijeh na dar“ prikupili značajnu količinu školskog pribora, igračaka i slatkiša za djecu s Kosova i Metohije. Povodom Svjetskog dana voda koje je organiziralo komunalno preduzeće Čvorkovac u prostorima ZKC „Milutin Milanković“ u Dalju naši učenici su nagrađeni za postignute rezultate. Dan planeta Zemlje obilježen je radnom akcijom „ zelena čistka“ u suradnji sa komunalnim poduzećem Čvorkovac. Na natječaju Hrvatskih voda „ Najmlađi za vode Hrvatske“ u kategoriji poruka ili kratki spot skupina učenika 7. razreda sa učiteljicom hrvatskog jezika Tihanom Maras osvaja prvu nagradu, koja je dodjeljena u Zagrebu. Učiteljica njemačkog jezika Katarina Ivanković Lovrić sa svojom kazališnom skupinom na njemačkom jeziku učestvovala je na trodnevnom međunarodnom festivalu „Theaterspiele“ u HNK u Varaždinu i na međunarodnom kazališnom festivalu u organizaciji Zemaljskog udruženja podunavskih švaba u Dječjem kazalištu Branko Mihaljević u Osijeku. Na smotri Dani kulture Srba Istočne Slavonije, Baranje i Zapadnog Srijema nastupili su i naši učenici 7. razreda članovi literarne i recitatorske sekcije. Krajem kolovoza u Temerinu, Republika Srbija, održan je sedmodnevni međunarodni kamp na njemačkom jeziku za učenike osnovnih škola na kojem su učestvovale i tri učenice 6. razreda naše škole sa učiteljicom njemačkog jezika.

IV ZDRAVSTVENO-SOCIJALNA ZAŠTITA UČENIKA

 Prehranom u školi bilo je obuhvaćeno 50-60 učenika. Za većinu učenika prehranu su plaćali roditelji, a učenicima koji primaju socijalnu skrb sredstva je obezbIjedila Općina Erdut. Projektima Ministarstva poljoprivrede R Hrvatske uz potporu EU fondova „ Shema školskog voća“ i „ Mlijeko u školi“ bili su obuhvaćeni i naši učenici. Zahvaljujući dobroj suradnji s Zavodom za javno zdravstvo, školskom medicinom obavljene su sve aktivnosti vezane za preventivu zdravlja učenika: opći sistematski pregledi , pregledi za upis u prvi razred osnovne škole, pregledi za upis u prvi razred srednje škole za učenike primjernog oblika školovanja i učenike sa zdravstvenim poteškoćama, pregledi za sportska natjecanja i oslobađanje od nastave TZK i cijepljenja.

V STRUČNO USAVRŠAVANJE

 Stručna usavršavanja se provode kontinuirano cijele školske godine. Na sjednicama Učiteljskog vijeća učitelji i stručni suradnici drže stručna predavanja i radionice. Učitelji, stručni suradnici i ravnatelj sudjeluju u radu stručnih županijskih vijeća. Učiteljice razredne nastave i učitelji nacionalne grupe predmeta sudjeluju i u radu stručnih vijeća koji se organiziraju za nastavu na srpskom jeziku i ćiriličnom pismu. Učiteljica hrvatskog jezika Tihana Maras je predložena za napredovanje u učitelja mentora. Učitelji su u školi aktivno učestvovali na dva webinara.

VI RAD STRUČNIH VIJEĆA I ORGANA UPRAVLJANJA

 Na 13 sjednica Učiteljskog vijeća, uz rješavanje redovitih zadataka obrađene su teme iz stručne i pedagoške problematike u obliku predavanja i pedagoških radionica. Održano je 4 do 6 sjednica Razrednih vijeća po odjelu. Na sjednicama je raspravljano o svakom učeniku odjela, napredovanju ili poteškoćama u radu i dogovorene mjere za pomoć pojedincu, skupini učenika ili odjelu u cjelini. Školski odbor je održao 9 sjednica. Sastajalo se zbog donošenja Godišnjeg plana i programa, godišnjeg izvještaja, školskog kurikuluma, financijskog plana i izvještaja, izmjena, dopuna i donošenja pravnih akata škole, prethodne suglasnosti za prijem kandidata po raspisanom natječaju i drugo. Suradnja s roditeljima je ostvarena na roditeljskim sastancima, individualnim razgovorima i preko Vijeća roditelja. Održana su dva sastanka Vijeća roditelja, jedan masovni roditeljski sastanak i 3 ili 4 roditeljska sastanka po odjelu. Vijeće učenika je održalo dva sastanka. Predstavnik škole u Županijskom vijeću učenika redovito je sudjelovao na sastancima.

VII REALIZACIJA NASTAVNOG PLANA I PROGRAMA I ANALIZA ODGOJNO-OBRAZOVNIH POSTIGNUĆA

 Na početku 2015./2016. školske godine Učiteljskom vijeću i Školskom odboru predstavljen je i usvojen Godišnji plan i program rada škole kao i Školski kurikulum. Realizacija istih je tekla po predviđenom planom i realizirane su sve predviđene aktivnosti: redovna i izborna nastava, dopunska i dodatna nastava i izvannastavne aktivnosti. Realizirana su 175 nastavnih dana i tri do četri radna dana više. Realizirana je izborna nastava pravoslavnog vjeronauka od 1. do 8. razreda, informatike od 5. do 8. razreda i njemačkog jezika od 4.raz, 5 raz. , 6. i 7. razreda. Dvanaest učenika je pohađalo nastavu po primjerenom obliku školovanja. Plan izleta, ekskurzija i terenske nastave nije potpuno ostvaren, ekskurzije od 1. do 7. razreda. Realizirani su izlet „Pozdrav jeseni“ , terenska nastava u Dalju (vodovod, KZC Milutin Milanković, parohijski dvor ) i u Erdutu (vinarija) , škola u prirodi za učenike 3. i 4. razreda u Karlobagu, višednevna ekskurzija 8.razreda u Lepenski vir, R. Srbiji . Naši su učenici sudjelovali u nizu školskih i gradskih natjecanja. Na županijskom natjecanju učestvovali su u odbojci za dječake , lidranu i engleskom jeziku. Za pohvalu je velik interes i aktivnost naših učenika u izvannastavnim i izvanškolskim aktivnostima. Rezultat tog zalaganja su odlično pripremljene priredbe povodom Školske slave i Dana škole i dobri sportski rezultati naših učenika.

**TABELARNI PRIKAZ IZVJEŠTAJA O RADU OŠ BIJELO BRDO U ŠKOLSKOJ 2015./2016. GODINI**

1. **BROJNO STANJE UČENIKA, BROJ učenika po primjerenom obliku školovanja, IZBORNA NASTAVA NA KRAJU 2015./2016. ŠKOL. GOD.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Razred****R.** | **M** | **Ž** | **U** | **Primjeren****oblik školovanja** | **Vjeronauk** | **Informatika** | **Njem.****jezik** | **RAZREDNIK** |
| **1.** | **4** | **3** | **7** | **0** | **7** |  |  | **RADOJKA OPŠIĆ** |
| **2.** | **5** | **8** | **13** | **2** | **12** |  |  | **ZDRAVKA NIKŠIĆ** |
| **3.** | **6** | **6** | **12** | **2** | **10** |  |  | **IVANA SEFEROVIĆ** |
| **4.** | **7** | **6** | **13** | **1(I)** | **13** |  | **7** | **SANJA FRANČIĆ** |
| **1.4.** | **22** | **23** | **45** | **5** | **42** |  | **7** |  |
| **5.** | **8** | **2** | **10** | **1+1(I)** | **9** | **10** | **2** | **RADMILA TRBOVIĆ** |
| **6.** | **8** | **10** | **18** | **2** | **16** | **12** | **10** | **MILOŠ KATANIĆ** |
| **7.** | **11** | **14** | **25** | **1(I)** | **22** | **13** | **11** | **ALEKSANDAR KOVAČEVIĆ** |
| **8.** | **8** | **12** | **20** | **2** | **20** | **14** |  | **MIRJANA POPOVIĆ** |
| **5.8.** | **35** | **38** | **73** | **7****(2 I)** | **67** | **49** | **23** |  |
| **1.****8.** | **57** | **61** | **118** | **12****(9+3)** | **109** | **49** | **30** |  |

**2.USPJEH UČENIKA NA KRAJU ŠKOLSKE 2015./16. GODINE**

|  |  |  |  |  |  |  |  |
| --- | --- | --- | --- | --- | --- | --- | --- |
| Odjeljenje | **RAZREDNICI** |  **ODLIČAN** |  **VRLO DOBAR** |  **DOBAR** | **DOVOLJAN** | **NEDOVOLJAN** |   **SREDNJA OCJENA RAZREDA** |
| 1. | RADOJKA OPŠIĆ | 5 | 2 | - | - | - | **4,73** |
| 2. | ZDRAVKA NIKŠIĆ | 7 | 5 | 1 | - | - | **4,37** |
| 3. | IVANA SEFEROVIĆ | 7 | 3 | 2 | - | - | **4.34** |
| 4. | SANJA FRANČIĆ | 6 | 6 | 1 | - | - | **4,45** |
|  |  | 25 | 16 | 4 | - | - | **4.47** |
| 5. | RADMILA TRBOVIĆ | 2 | 5 | 3 | - | - | **4,10** |
| 6. | MILOŠ KATANIĆ | 6 | 7 | 5 | - | - | **4,03** |
| 7. | ALEKSANDAR KOVAČEVIĆ | 12 | 9 | 4 | - | - | **4,21** |
| 8. | MIRJANA POPOVIĆ | 4 | 10 | 6 | - | - | **3,88** |
|  |  | 24 | 31 | 18 | - | - | **4.05** |
|  | **UKUPNO:** | **49** | **47** | **22** | **-** | **-** | **4,26** |

1. **DOPUNSKI RAD, POHVALE I NAGRADE NA KRAJU ŠKOLSKE 2015./16. GODINE**

|  |  |  |  |  |  |
| --- | --- | --- | --- | --- | --- |
| ODJELJENJE | DOPUNSKI RAD | POHVALE | POHVALJENI UČENICI | NAGRADE | NAGRAĐENI UČENICI |
| 1. |   - | 5 | Grabovac, Maksimović, Zekan, Pralica, Olivera | - |  - |
| 2. |  - | 6 | Rupar, Nešić, Mirosavljević, Blažević, Bundalo , Borić | 2 | Rupar,Nešić |
| 3. |  - | 7 | Tomašević, Ćulibrk. Đurđević, Bojanić,Anja, Đurčanski Đurčanski | 2 | Tomašević,Ćulibrk |
| 4. |  - | 6 | Borić,Rabrenović, Mamlić, Đukić, Maksimović, Popović | 1 | Mamlić |
| 5. |  Đurđević( Eng. jezik , geografija) | 2 | Ivošević, Dmitrović | - | - |
| 6. |  Đurđević (Hrvatski jezik )  | 6 | Tomašević, Mirosavljević Galonja,Kvaka ,Novaković , Radivoj | 2 | Tomašević,Mirosavljević |
| 7. | Borković (Matematika, hrvatski jezik)Mirosavljević (matematika) | 12 | Vučković, Vuković, Ćulibrk Nikin, Borić Kovačević, Milakić,Tuvić, Bugarski  | 4 | Nikin, BorićĆulibrk,Vučković |
| 8. | Bogdanović (Matematika , hrvatski jezik)Bojanić (Matematika)Vidojević(hrvatski jezik) | 4 | Nikin,Borić,Pavkov, Babić | 1 | Nikin |
| **∑** | **10** | **48** |  | **12** |  |

1. **VLADANJE I IZOSTANCI NA KRAJU ŠKOLSKE 2015./16. GODINE**

|  |  |  |  |  |  |  |  |
| --- | --- | --- | --- | --- | --- | --- | --- |
| ODJELJENJE |  UZORNO |  DOBRO |  LOŠE | OPOMENE | OPRAVDANO | NEOPRAVDANO | **UKUPNO** |
| 1. | 7 | - | - | - | 195 | - | **195** |
| 2. | 8 | 5 | - | - | 523 | - | **523** |
| 3. | 9 | 3 | - | - | 397 | - | **397** |
| 4. | 13 | - | - | - | 325 | - | **325** |
| 5. | 7 | 3 | - | Ivošević,Jezdić | 638 | 11 | **649** |
| 6. | 10 | 6 | 2 | Rakić | 965 | - | **965** |
| 7. | 22 | 2 | 1 | - | 1659 | 12 | **1671** |
| 8. | 13 | 5 | 2 | Vlajkov,Bogdanović | 2107 | 17 | **2124** |
| **∑** | **89** | **24** | **5** | **5** | **6809** | **40** | **6849** |

KLASA: 602-02/16-02/08

URBROJ: 2158/28-16-1

Bijelo Brdo, 30. rujna 2016.g. Ravnatelj OŠ Bijelo Brdo:

 Dušan Rađenović,prof.